還丹口訣
作者：元陽子
朝代：唐

paragraphs: 還丹篇，還丹篇，欲得黃芽先炬鉛。
陽壬不去火中走，陰丙如何得作煙。
雞抱卵兮日數足，母生子兮十月全。
但得坤來爲屋宅，坤至何愁不作乾？
伏吾此法在目前，違吾此法饒萬年。
八石須向火中走，莫弄水飽費君錢。
還丹不是世難學，自是時人志不堅。
若明魏君謌十首，千廻海水變桑田。
（《大還丹照鑑》）。